सार्वजनिक बसहरुले खाना खुवाउन रोक्ने राजमार्गका होटेल/ठाउँको के कुरा गर्नु ? जेनतेन खानापछि हाम्रो बस अगाडि बढ्यो । चितवनको नारायणघाटमा पुगेपछि बल्ल बसका स्टाफहरुले हतार गर्न थाले । स्टाफहरुले भने, ‘अब बस कतै रोक्दैन है समयमा स्कर्टिङ गर्ने ठाउँमा पुग्नुपर्छ । नत्र भोलि दिनभरि त्यहीं बस्नुपर्छ । राति मात्रै स्कर्टिङ हुन्छ ।’ त्यति भनेपछि कोही बोल्ने कुरा पनि भएन । सबैलाई समयमै ठाउँमा पुग्नुपर्ने । सबै चुपचाप बसे । बसको स्पीड केही बढ्यो । मनमनै लाग्थ्यो– अहिले आएर यति हतार गर्नुभन्दा बाटोमा आउँदा किन ‘लोकल सेवा’ दिदै आउनुप¥यो होला यी गाडीका स्टाफहरुलाई ? तर, हामीले भनेर भएन । ठाउँ–ठाउँमा यात्रु ओराल्नलाई घचक्क रोक्ने र छिटो झर्नुस् है भन्दै गाडी कुदाउने काम नगरेको भए यतिबेला धेरै अगाडि पुगिसकेका हुन्थ्यौं कि सायद ।
